**Ministru kabineta noteikumu projekta „Sabiedrisko autotransporta līdzekļu iepirkuma noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2009.gada 23.aprīļa direktīvas 2009/33/EK par “tīro” un energoefektīvo autotransporta līdzekļu izmantošanas veicināšanu (turpmāk – Direktīva Nr.2009/33/EK) 3.panta b) apakšpunkts, kas paredz, ka šīs direktīvas piemērošanas jomā ietilpst pakalpojumu sniedzēji, kas pilda sabiedrisko pakalpojumu sniegšanas saistības atbilstīgi pakalpojumu valsts līgumam Eiropas Parlamenta un Padomes Regulas (EK) Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus (turpmāk – Regula), nozīmē.Sabiedriskā transporta pakalpojumu likuma 18.panta otrā un trešā daļa. |
| 2. | Pašreizējā situācija un problēmas | Saskaņā ar Direktīvas Nr.2009/33/EK 3.pantu direktīva ir piemērojama:1. līgumslēdzējām iestādēm vai līgumslēdzējiem subjektiem, ja tiem ir pienākums piemērot iepirkuma procedūras, kas paredzētas Direktīvā 2004/17/EK un Direktīvā 2004/18/EK, un
2. pakalpojumu sniedzējiem, kas pilda sabiedrisko pakalpojumu sniegšanas saistības atbilstoši pakalpojumu valsts līgumam Regulas nozīmē, pārsniedzot robežlielumu, kas dalībvalstīm jānosaka tāds, lai netiktu pārsniegtas Direktīvā 2004/17/EK un Direktīvā 2004/18/EK noteiktās robežvērtības.

Attiecībā uz Direktīvas 3.panta a) apakšpunktā minētajiem subjektiem Direktīvas normas ir pārņemtas ar Publisko iepirkumu likumu un Sabiedrisko pakalpojumu sniedzēju iepirkumu likumu, kā arī 2010.gada 21.decembra Ministru kabineta noteikumiem Nr.1184 „Noteikumi par transportlīdzekļu kategorijām, uz kurām iepirkumos attiecināmas īpašas prasības, un transportlīdzekļu darbmūža ekspluatācijas izmaksu aprēķināšanas metodiku”. Tā kā atsevišķi pārvadātāju uzņēmumi, kas šobrīd nodrošina sabiedriskā transporta pakalpojumus Regulas un Sabiedriskā transporta pakalpojumu likuma izpratnē, nav iepriekš minēto likumu subjekti, uz šiem subjektiem attiecināmās Direktīvas Nr.2009/33/EK normas ir pārņemtas ar grozījumiem Sabiedriskā transporta pakalpojumu likumā, kas Saeimā pieņemti 2013.gada 23.maijā. Atbilstoši Sabiedriskā transporta pakalpojumu likuma 18.pantā ietvertam deleģējumam un saskaņā ar Pārejas noteikumu 21.punktu, Ministru kabinetam līdz 2013.gada 30.jūnijam ir jāizdod Ministru kabineta noteikumi, kas paredz sabiedrisko autotransporta līdzekļu iepirkuma līgumcenas robežu, no kuras piemērojamas Direktīvā un attiecīgi Sabiedriskā transporta pakalpojumu likuma 18.panta pirmajā daļā paredzētās uz šādiem iepirkumiem attiecināmās prasības, šīs līgumcenas robežas aprēķināšanas un sabiedrisko autotransporta līdzekļu ekspluatācijas ietekmes uz enerģētiku un vidi novērtēšanas kārtību. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Saskaņā ar Sabiedriskā transporta pakalpojumu likuma 18.panta otrajā un trešajā daļā ietverto deleģējumu Ministru kabineta noteikumu projekts nosaka, ka:1. noteikumos paredzētās prasības ir attiecināmas uz to pārvadātāju (sabiedriskā transporta pakalpojumu sniedzēju), kas nav pasūtītāji Publisko iepirkumu likuma izpratnē, vai sabiedrisko pakalpojumu sniedzēji Sabiedrisko pakalpojumu sniedzēju iepirkumu likuma izpratnē, sabiedrisko autotransporta līdzekļu iepirkumiem, kas tiek izmantoti sabiedriskā transporta pakalpojumu sniegšanā saskaņā ar Sabiedriskā transporta pakalpojumu likumu. Ievērojot Sabiedriskā transporta pakalpojumu likuma 1.panta 14.punktā sniegto sabiedrisko transportlīdzekļu jēdziena skaidrojumu, sabiedriskie autopārvadājumu pakalpojumi var tikt sniegti ar autobusu, kas saskaņā ar Autopārvadājumu likuma 1.panta pirmās daļas 2.punktu ir definēts kā autotransporta līdzeklis, kas paredzēts pasažieru (deviņu un vairāk cilvēku, neieskaitot šoferi) pārvadāšanai. Tādējādi visi sabiedriskā transporta pakalpojumu nodrošināšanā izmantojamie autotransporta līdzekļi atbilst Direktīvas Nr.2009/33/EK pielikuma 3.tabulā uzskaitītajām transportlīdzekļu kategorijām.
2. uz sabiedrisko autotransporta līdzekļu iepirkumiem noteikumos paredzētās prasības piemērojamas, ja paredzamā līgumcena ir vienāda vai pārsniedz 283 240 latus. Atbilstoši Sabiedriskā transporta pakalpojumu likuma 18.panta otrajai daļai līgumcenas robeža ir nosakāma, pamatojoties uz Eiropas Savienības tiesību aktiem attiecībā uz līgumcenu robežām, kas jāievēro sabiedrisko pakalpojumu sniedzējiem Sabiedrisko pakalpojumu sniedzēju iepirkumu likuma izpratnē. Analoģiski publisko iepirkumu jomu tiesiskajā regulējumā ietvertiem principiem, noteikumu projektā ir paredzēts aizliegums sadalīt daļās paredzamo sabiedrisko autotransporta līdzekļu iepirkumu, lai izvairītos no noteikumos paredzēto prasību piemērošanas.
3. Sabiedriskā transporta pakalpojumu likuma 18.panta pirmajā daļā minētās prasības par nepieciešamību sabiedrisko autotransporta līdzekļu iepirkumos ņemt vērā sabiedriskā transporta pakalpojumu sniegšanā izmantojamo autobusu ekspluatācijas ietekmi uz enerģētiku un vidi un izvērtēt vismaz enerģijas patēriņu un oglekļa dioksīda, slāpekļa oksīdu, metānu nesaturošo ogļūdeņražu un cieto daļiņu emisiju apjomu, pārvadātājs nodrošina vai nu attiecīgās prasības iekļaujot iepirkuma tehniskajā specifikācijā, vai arī

sabiedrisko autotransporta līdzekļu ekspluatācijas ietekmes uz enerģētiku un vidi faktorus nosakot kā piedāvājumu vērtēšanas kritērijus. 1. ja sabiedrisko pakalpojumu sniedzējs sabiedrisko autotransporta līdzekļu ekspluatācijas ietekmes uz enerģētiku un vidi faktorus izsaka un izvērtē naudas izteiksmē, tad tiek piemērota ar Ministru kabineta 2010.gada 21.decembra noteikumiem Nr.1184 „Noteikumi par transportlīdzekļu kategorijām, uz kurām iepirkumos attiecināmas īpašas prasības, un transportlīdzekļu darbmūža ekspluatācijas izmaksu aprēķināšanas metodika” no Direktīvas Nr.2009/33/EK pārņemto metodiku autotransporta līdzekļu darbmūža ekspluatācijas izmaksu aprēķināšanai.
 |
| 5. | Projekta izstrādē iesaistītās institūcijas | Satiksmes ministrija un Valsts SIA „Autotransporta direkcija”. |
| 6. | Iemesli, kādēļ netika nodrošināta sabiedrības līdzdalība | Noteikumu projekts tiešā veidā neietekmē sabiedrību, tā normas attiecas tikai uz sabiedriskā transporta pakalpojumu sniedzējiem jeb pārvadātājiem. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa |  Sabiedriskā transporta pakalpojumu sniedzēji jeb pārvadātāji (aptuveni 50-60 pārvadātāju uzņēmumi kopumā), ar kuriem noslēgti sabiedriskā transporta pakalpojumu pasūtījuma līgumi. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Piegādātāji – autobusu tirgotāji. To aptuvenais skaits nav zināms, jo par piegādātāju var būt gan fiziskas, gan juridiskas personas, tajā skaitā personas no ārvalstīm. |
| 3. | Tiesiskā regulējuma finansiālā ietekme | Nav prognozējama tiesiskā regulējuma konkrēta finansiālā ietekme, bet ir paredzams, ka sākotnēji „tīru” un energoefektīvu transportlīdzekļu iegādes izmaksas būs lielākas nekā tādu transportlīdzekļu iegādes izmaksas, kuri tiktu iepirkti, neizvērtējot to ekspluatācijas ietekmes uz enerģētiku un vidi faktorus.Lai arī transportlīdzekļu iegādes izmaksas pieaugs, tomēr, piemērojot noteikumos noteikto metodiku transportlīdzekļu darbmūža ekspluatācijas izmaksu aprēķināšanai un pieņemot lēmumu transportlīdzekļu iepirkumā, tiks vērtētas transportlīdzekļu izmaksas visā to darbmūžā, līdz ar to tiks iepirkti tādi transportlīdzekļi, kas ilgtermiņā nodrošinās vismazākās izmaksas. |
| 4. | Tiesiskā regulējuma nefinansiālā ietekme | Piemērojot noteikumus, tiks izvērtētas autotransporta līdzekļa izmaksas visā tā darbmūžā, tāpēc, lai, noteikumos paredzētajā gadījumā, uzvarētu iepirkumā, piegādātājiem būs jāpiedāvā iespējami „tīrāks” un energoefektīvāks transportlīdzeklis vai arī jāsamazina tā cena. Palielinoties šādu transportlīdzekļu iegādes apjomam, ilgtermiņā sagaidāma siltumnīcefekta gāžu daudzuma samazināšanās, kas labvēlīgi ietekmēs vidi un uzlabos gaisa kvalitāti. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2009.gada 23.aprīļa direktīva 2009/33/EK par “tīro” un energoefektīvo autotransporta līdzekļu izmantošanas veicināšanu.Minētā direktīva jāpārņem nacionālajos normatīvajos aktos līdz 2010.gada 4.decembrim.Direktīvas 2009/33/EK normas attiecībā uz subjektiem, kas minēti direktīvas 3.panta a) punktā ir ieviestas ar Publisko iepirkumu likumu, Sabiedrisko pakalpojumu sniedzēju iepirkumu likumu un Ministru kabineta 2010.gada 21.decembra noteikumiem Nr.1184 „Noteikumi par transportlīdzekļu kategorijām, uz kurām iepirkumos attiecināmas īpašas prasības, un transportlīdzekļu darbmūža ekspluatācijas izmaksu aprēķināšanas metodiku”.Ar 2013.gada 23.maija grozījumiem Sabiedriskā transporta pakalpojumu likumā Direktīvas 2009/33/EK normas ir attiecināmas arī uz subjektiem, kas minēti direktīvas 3.panta b) punktā, un kas nav Publisko iepirkumu likuma un Sabiedrisko pakalpojumu sniedzēju iepirkumu likuma subjekti. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2009.gada 23.aprīļa direktīva 2009/33/EK par „tīro” un energoefektīvo autotransporta līdzekļu izmantošanas veicināšanu. |
| A | B | C | D |
| 1.pants | Pārņemts Publisko iepirkumu likuma (turpmāk –PIL) 46.1 panta pirmajā daļā, Sabiedrisko pakalpojumu sniedzēju iepirkuma likuma (turpmāk – SPSIL) 19.panta pirmajā daļā un Sabiedriskā transporta pakalpojumu likuma (turpmāk – STPL) 18.panta pirmajā daļā. | Pārņemts pilnībā. |  |
| 2.pants | Netiek pārņemts. | Projekts neattiecas uz tādu transportlīdzekļu iegādi un izmantošanu, kas minēti Direktīvas 2007/46/EK 2.panta 3.punktā. Direktīvas 2.pantā paredzētie izņēmumi ir noteikti Ministru kabineta 2010.gada 21.decembra noteikumu Nr.1184 „Noteikumi par transportlīdzekļu kategorijām, uz kurām iepirkumos attiecināmas īpašas prasības, un transportlīdzekļu darbmūža ekspluatācijas izmaksu aprēķināšanas metodiku” (turpmāk – MK noteikumi Nr.1184) 2.punktā. |  |
| 3.pantaa) apakšpunkts | PIL 461.pants un SPSIL 19.pants. | Pārņemts pilnībā. |  |
| 3.pantab) apakšpunkts | Projekta 3.punkts, STPL 18.panta pirmā daļa. | Pārņemts pilnībā. |  |
| 4.pants | PIL 1.panta 10.punkts, SPSIL 1.panta 21.punkts | Pārņemts pilnībā. |  |
| 5.panta 1.punkts | PIL 461.pants, SPSIL 19.pants, STPL 18.panta pirmā daļa. | Pārņemts pilnībā. |  |
| 5.panta 2.punkts | PIL 461.pants, SPSIL 19.pants, STPL 18.panta pirmā daļa. | Pārņemts pilnībā. |  |
| 5.panta 3.punkta a) apakšpunkts | Projekta 7.1.apakšpunkts, PIL 46.1 panta trešās daļas 1.punkts un SPSIL 19.panta trešās daļas 1.punkts. | Pārņemts pilnībā. |  |
| 5.panta 3.punkta b) apakšpunkts | Projekta 7.2.apakšpunkts, PIL 46.1 panta trešās daļas 2.punkts un SPSIL 19.panta trešās daļas 2.punkts. | Pārņemts pilnībā. |  |
| 6.panta 1.punkts | Projekta 7.2.apakšpunkts un MK noteikumu Nr.1184 5.punkts. | Pārņemts pilnībā. |  |
| 6.panta 1.punkta a) apakšpunkta pirmais ievilkums | Projekta 7.2.apakšpunkts un MK noteikumu Nr.1184 8.punkts. | Pārņemts pilnībā. |  |
| 6.panta 1.punkta a) apakšpunkta otrais ievilkums | Projekta 7.2.apakšpunkts un MK noteikumu Nr.1184 9.punkts. | Pārņemts pilnībā. |  |
| 6.panta 1.punkta a) apakšpunkta trešais ievilkums | Projekta 7.2.apakšpunkts un MK noteikumu Nr.1184 6.punkts. | Pārņemts pilnībā. |  |
| 6.panta 1.punkta b) apakšpunkts | Projekta 7.2.apakšpunkts un MK noteikumu Nr.1184 10.punkts. | Pārņemts pilnībā. |  |
| 6.panta 1.punkta c) apakšpunkta pirmais ievilkums | Projekta 7.2.apakšpunkts un MK noteikumu Nr.1184 11.punkts. | Pārņemts pilnībā. |  |
| 6.panta 1.punkta c) apakšpunkta otrais ievilkums | Projekta 7.2.apakšpunkts un MK noteikumu Nr.1184 12.punkts. | Pārņemts pilnībā. |  |
| 6.panta 2.punkts | Projekta 7.2.apakšpunkts un MK noteikumu Nr.1184 3. un 13.punkts. | Pārņemts pilnībā. |  |
| 6.panta 3.punkts | Projekta 7.2.apakšpunkts un MK noteikumu Nr.1184 7.punkts. | Pārņemts pilnībā. |  |
| 7.pants | Nav jāpārņem. |  |  |
| 8.pants | Nav jāpārņem. |  |  |
| 9.pants | Nav jāpārņem. |  |  |
| 10.pants | Nav jāpārņem. |  |  |
| 11.panta 1.punkta pirmais ievilkums | Nav jāpārņem. |  |  |
| 11.panta 1.punkta otrais ievilkums | Informatīva atsauce uz Eiropas Savienības direktīvu. |  |  |
| 11.panta 2.punkts | Nav jāpārņem. |  |  |
| 12.pants | Nav jāpārņem. |  |  |
| 13.pants | Nav jāpārņem. |  |  |
| Pielikums | Projekta 7.2.apakšpunkts un MK noteikumu Nr.1184 pielikums. | Pārņemts pilnībā. |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
|  | Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Satiksmes ministrija, Valsts SIA „Autotransporta direkcija” |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Anotācijas III, IV un VI sadaļa – projekts šo jomu neskar.

Satiksmes ministrs A.Matīss

Vīza: Valsts sekretārs K.Ozoliņš

28.05.2013 15:45

1648

I.Girucka, 67028381

iveta.girucka@sam.gov.lv

S.Mince, 67686494,

sanita.mince@atd.lv